2.6.2006 Euroopan unionin virallinen lehti L 148/61 (Euroopan unionista tehdyn sopimuksen V osastoa soveltamalla annetut säädökset) NEUVOSTON PÄÄTÖS 2006/386/YUTP, tehty 1 päivänä kesäkuuta 2006, Sudania koskevista rajoittavista toimenpiteistä hyväksytyn yhteisen kannan 2005/411/YUTP täytäntöönpanosta EUROOPAN UNIONIN NEUVOSTO, jOka ottaa huomioon yhteisen kannan 2005/411/YUTP (!) ja erityi- sesti sen 6 artiklan yhdessä Euroopan unionista tehdyn sopi- muksen 23 artiklan 2 kohdan kanssa, sekä katsoo seuraavaa: (1) — Neuvosto hyväksyi 30 päivänä toukokuuta 2005 yhteisen kannan 2005/411/YUTP Yhdistyneiden Kansakuntien turvallisuusneuvoston — päätöslauselmassa — 1591(2005) määrättyjen Sudaniin kohdistuvien toimenpiteiden täy- täntöön panemiseksi. (2) — Turvallisuusneuvosto hyväksyi 25 päivänä huhtikuuta 2006 päätöslauselman 1672(2006), jossa se Yhdistynei- den Kansakuntien peruskirjan VII luvun nojalla päätti, että kaikki valtiot panevat täytäntöön päätöslauselman 1951(2005) 3 kohdassa mainitut toimenpiteet tiettyjä nimeltä mainittuja henkilöitä vastaan, joiden osalta pää- töslauselman 1591(2005) nojalla perustettu komitea on antanut tarvittavat yksityiskohtaiset perustelut. Komitea myös ylläpitää ja tarvittaessa päivittää näitä henkilöitä koskevaa luetteloa sekä käsittelee poikkeuksia koskevia pyyntöjä komitealle päätöslauselman 1591(2005) 3 a alakohdassa osoitetun tehtävän mukaisesti. () EUVL L 139, 2.6.2005, s. 25. (3) — Yhteisen kannan 2005/411/YUTP liite olisi täydennettävä tämän mukaisesti, ON PÄÄTTÄNYT SEURAAVAA: 1 artikla Lisätään tämän päätöksen liitteessä oleva henkilöiden luettelo yhteisen kannan 2005/411/YUTP liitteeseen. 2 artikla Tämä päätös tulee voimaan päivänä, jona se tehdään. 3 artikla Tämä päätös julkaistaan Euroopan unionin virallisessa lehdessä. Tehty Luxemburgissa 1 päivänä kesäkuuta 2006. Neuvoston puolesta Puheenjohtaja L. PROKOP